ai4bharat/Pralekha huggingface dataset:
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
பிரதமர் நரேந்திர மோடி தலைமையின் கீழ், மத்திய நிர்வாகத் தீர்ப்பாயம்  ஐந்தாண்டுகளில் 91% தீர்வு விகிதத்தை எட்டியுள்ளது, மேலும் வழக்குகளின் தீர்வு தொடர்ந்து அதிகரித்து வருகிறது என்று மத்திய அமைச்சர் டாக்டர் ஜிதேந்திர சிங் கூறினார்
பிரதமர் நரேந்திர மோடி தலைமையின் கீழ், மத்திய நிர்வாகத் தீர்ப்பாயம்  மூன்று ஆண்டுகளில் 91% தீர்வு விகிதத்தை எட்டியுள்ளது என்றும் மேலும் வழக்குகளின் தீர்வு தொடர்ந்து அதிகரித்து வருகிறது என்றும் மத்திய அறிவியல், தொழில்நுட்பத் துறை  ; புவி அறிவியல் துறை  ; பிரதமர் அலுவலகம், ஊழியர் நலன், பொதுமக்கள் குறைதீர்ப்பு , ஓய்வூதியங்கள், அணுசக்தி மற்றும் விண்வெளித் துறை இணையமைச்சர் டாக்டர் ஜிதேந்திர சிங் இன்று கூறினார்.
புதிதாக நியமிக்கப்பட்ட சிஏடியின் தலைவர் நீதிபதி ரஞ்சித் வசந்தராவ் மோரே , டாக்டர் ஜிதேந்திர சிங்கை சந்தித்து, பிரதமர் உத்தரவின்படி நிலுவையில் உள்ள வழக்குகளில் ஏறக்குறைய பூஜ்யம் நிலையை அடைவதற்கான வழிமுறைகள் குறித்து விவாதித்தார். மோடி அரசு வெளிப்படைத்தன்மை மற்றும் "அனைவருக்கும் நீதி" என்பதில் உறுதியாக உள்ளது என்றும் கடந்த எட்டு ஆண்டுகளில் மேற்கொள்ளப்பட்ட மக்கள் நல சீர்திருத்தங்கள் ஒட்டுமொத்த தேசத்திற்கும் பயனளித்துள்ளன என்றும் அவர் கூறினார்.
மோடி ஆட்சியில் 2015 முதல் 2019 வரைதீர்வு விகிதம் 91 சதவீதத்திற்கு மேல் எட்டப்பட்ட நிலையில், 2010 முதல் 2014 வரை யுபிஏ ஆட்சியில் இது 89 சதவீதமாக இருந்தது என்று டாக்டர் ஜிதேந்திர சிங் கூறினார். உச்ச நீதிமன்றத்தில் பொதுநல வழக்கு நிலுவையில் இருந்ததால் தீர்ப்பாய உறுப்பினர்களை நியமிப்பதில் தாமதம் ஏற்பட்டபோதிலும் 2020 ஆம் ஆண்டில் 104 சதவீத தீர்வு விகிதம் பதிவு செய்தது என மத்திய நிரவாகத் தீர்ப்பாயத்தின் முன்னாள் தலைவர் நீதிபதி எல். நரசிம்ம ரெட்டி, விளக்கமளித்ததை அமைச்சர் எடுத்துரைத்தார்.
கொவிட் பாதிப்புகள் இருந்தபோதும், கேட் அமர்வுகள் ஆன்லைன் மூலம் வழக்குகளை பைசல் செய்ய தங்களால் இயன்றவரை முயற்சி செய்ததாக அமைச்சர் தெரிவித்தார். 2020 மற்றும் 2021 ஆம் ஆண்டுகளில் தொற்றுநோய்களின் போது, மொத்தம் 55,567 வழக்குகள் தாக்கல் செய்யப்பட்டன. பாதகமான சூழ்நிலை இருந்தபோதும், 54 தீர்வு சதவீதத்துடன் சுமார் 30,011 வழக்குகள் பைசல் செய்யப்பட்டன.
ஜம்மு காஷ்மீர் மாநிலம் என்பது ஜம்மு காஷ்மீர் மற்றும் லடாக் யூனியன் பிரதேசங்களாக மாற்றப்பட்ட பின் , 28.05.2020 தேதியிட்ட அறிவிப்பின்படி, தீர்ப்பாயத்தின் 2 பெஞ்சுகள் நிறுவப்பட்டன. ஜம்மு பெஞ்ச் 08.06.2020 முதல் செயல்பாட்டுக்கு வந்தது, அதேசமயம் ஸ்ரீநகர் பெஞ்ச் 23.11.2021 அன்று தம்மால் திறந்துவைக்கப்பட்டது என்பதை டாக்டர் ஜிதேந்திர சிங் நினைவுகூர்ந்தார்.
மேலும் விவரங்களுக்கு இந்த ஆங்கில செயதிக்குறிப்பைக் காணவும்: https://www.pib.gov.in/PressReleasePage.aspx?PRID=1849102
விண்வெளித்துறை
விண்வெளியில் நாட்டின் பெருமையுடன் இந்தியாவின் ஜி 20 தலைமைத்துவம் இசைந்துள்ளது: டாக்டர் ஜிதேந்திர சிங்
இந்தியாவின் ஜி 20 தலைமைத்துவம் விண்வெளியில் நாட்டின் பெருமையுடன் இசைந்துள்ளது என்று மத்திய அறிவியல் மற்றும் தொழில்நுட்பத்துறை இணையமைச்சர்  பிரதமர் அலுவலகம், பணியாளர் நலன், பொதுமக்கள் குறை தீர்ப்பு, ஓய்வூதியம், விண்வெளி மற்றும் அணுசக்தித்துறை இணையமைச்சர் டாக்டர் ஜிதேந்திர சிங் கூறியுள்ளார்.
உலகின் மிக உயர்வான தலைவராக பிரதமர் நரேந்திர மோடி உருவெடுத்துள்ள நிலையில், ஜி20 மாநாடு இந்தியாவில் நடைபெறவுள்ளது. முதல் முறையாக நிலவின் தென்துருவத்தில் இந்தியாவின் கொடி பறக்கும் நேரத்திலும், கொவிட் தடுப்பூசிகளில் முன்னோடி ஆராய்ச்சி மற்றும் மேம்பாட்டு வெற்றிக் கதை உட்பட அறிவியல் மற்றும் தொழில்நுட்பத்தில் நாட்டின் சாதனைகள் உலகெங்கிலும் பாராட்டப்பட்டு வரும் நேரத்திலும் இந்த உச்சி மாநாடு நடைபெறுகிறது என்று அமைச்சர் கூறினார்.
ஜி20 உச்சிமாநாட்டின் கருப்பொருளான 'வசுதைவ குடும்பகம்' என்ற உணர்வுக்கு ஏற்ப "ஒரே பூமி, ஒரே குடும்பம், ஒரே எதிர்காலம்" என்ற பிரதமர் மோடியின் மந்திரத்தை உலகம் இன்று அங்கீகரித்துள்ளது என்று டாக்டர் ஜிதேந்திர சிங் தெரிவித்தார்.
புதுதில்லியில் ஜி20 உச்சிமாநாட்டை முன்னிட்டு தூர்தர்ஷனுக்கு டாக்டர் ஜிதேந்திர சிங் அளித்த பேட்டியில், ஒன்றுக்கு மேற்பட்ட வழிகளில் உலகை வழிநடத்த இந்தியா தயாராக உள்ளது என்றார். விண்வெளித்துறை உட்பட எந்தவொரு எதிர்கால அறிவியல் முயற்சிக்கும், உலகின் அனைத்துக் கூட்டாண்மை நாடுகளும் ஒன்றிணைய வேண்டும் என்று அவர் கூறினார்.
இந்தியாவின் விண்வெளித் திட்டம் இப்போது உலகின் முன்னணி விண்வெளி நிறுவனங்களுடன் சமமான வேகத்தில் உள்ளது என்பதை சுட்டிக்காட்டிய டாக்டர் ஜிதேந்திர சிங், நிலவில் முதலில் தரையிறங்கியது நாசாவாக இருக்கலாம், ஆனால் இந்தியாவின் சந்திரயான் -1 தான் சந்திரனில் நீர் மூலக்கூறுகளின் சாத்தியமான ஆதாரங்களைக் கண்டறிந்தது. இப்போது சந்திரயான்-3 முதல் முறையாக நிலவின் தென் துருவத்தில் தரையிறங்கியுள்ளது என்றார்.
இஸ்ரோ 380-க்கும் மேற்பட்ட வெளிநாட்டு செயற்கைக்கோள்களை விண்ணில் செலுத்தியுள்ளது, ஐரோப்பிய மற்றும் அமெரிக்க செயற்கைக்கோள்களை செலுத்தியதன் மூலம் முறையே 250 மில்லியன் யூரோக்கள் மற்றும் 170 மில்லியன் அமெரிக்க டாலர்களுக்கு மேல் வருவாய் ஈட்டியுள்ளது என்று டாக்டர் ஜிதேந்திர சிங் கூறினார்.
"இந்தியாவின் ஒட்டுமொத்த விண்வெளிப் பொருளாதாரம் இன்று சுமார் 8 பில்லியன் டாலராக உள்ளது, இது உலகளாவிய சந்தைப் பங்கில் 2% ஆகும், 2040-க்குள் இந்தியாவின் விண்வெளிப் பொருளாதாரம் 100 பில்லியன் டாலராக அதிகரிக்கும் என்று கணிக்கப்பட்டுள்ளது என்று அவர் கூறினார்.
பிரதமர் மோடியின் ஒன்பது ஆண்டு கால ஆட்சியில், இந்தியாவின் பேரழிவை சமாளிக்கும் திறன்கள் உலகத் தரம் வாய்ந்தவையாக மாறியுள்ளன, அண்டை நாடுகளுக்கும், பேரழிவு தொடர்பான முன்னறிவிப்புகளை நாம் வழங்கி வருகிறோம் என்று டாக்டர் ஜிதேந்திர சிங் கூறினார்.
ரெயில்வே அமைச்சகம்
ஒரே நாளில் 831 மெட்ரிக் டன் திரவ மருத்துவ பிராணவாயுவைக் கொண்டு சென்று ஆக்ஸிஜன் எக்ஸ்பிரஸ் ரயில்கள் சாதனை
பல்வேறு தடைகளையும் தாண்டி நாடு முழுவதும் திரவ மருத்துவ பிராணவாயுவை கொண்டு சேர்க்கும் பணியில் இந்திய ரயில்வே தொடர்ந்து தீவிரமாக ஈடுபட்டு வருகிறது. இந்திய ரயில்வே இதுவரை பல்வேறு மாநிலங்களுக்கு 295 டேங்கர்களில் சுமார் 4,700 மெட்ரிக் டன் திரவ மருத்துவ பிராணவாயுவை விநியோகித்துள்ளது.
நேற்று ஒரே நாளில் ஆக்சிஜன் எக்ஸ்பிரஸ் ரயில்களின் வாயிலாக 831 மெட்ரிக் டன் திரவ மருத்துவ பிராணவாயு விநியோகிக்கப்பட்டு சாதனை படைக்கப்பட்டது.
இதுவரை 75 ஆக்சிஜன் எக்ஸ்பிரஸ் ரயில்கள் தங்களது பயணத்தை நிறைவு செய்துள்ளன.
இதுவரை மகாராஷ்டிராவிற்கு 293 மெட்ரிக் டன்னும், உத்தரப் பிரதேசத்திற்கு 1334 மெட்ரிக் டன்னும், மத்தியப் பிரதேசத்திற்கு 306 மெட்ரிக் டன்னும், ஹரியானாவிற்கு 598 மெட்ரிக் டன்னும், தெலங்கானாவிற்கு 123 மெட்ரிக் டன்னும், ராஜஸ்தானிற்கு 40 மெட்ரிக் டன்னும், தில்லிக்கு 2011 மெட்ரிக் டன் திரவ மருத்துவ பிராணவாயுவும் கொண்டு செல்லப்பட்டுள்ளன.
ஜார்கண்ட் மாநிலம் டாட்டா நகரிலிருந்து கர்நாடகாவிற்கு முதலாவது ஆக்சிஜன் எக்ஸ்பிரஸ் ரயில் பயணம் மேற்கொண்டு, பெங்களூருவிற்கு 120 மெட்ரிக் டன் பிராணவாயுவை கொண்டு செல்கிறது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1717449
-----
(Visitor Counter : 162
பிரதமர் அலுவலகம்
அரா மின் தொகுப்பு துணை மின் நிலையத்திற்கு அடிக்கல் நாட்டியிருப்பதன் மூலம் அப்பகுதி மக்களின் வாழ்க்கை எளிதாக மாறும்: பிரதமர்
பீகாரின் அராவில் மின் தொகுப்பு துணை மின் நிலையத்திற்கு அடிக்கல் நாட்டியிருப்பதன் மூலம் அரா, போஜ்பூர், பக்ஸர் மற்றும் ரோடாஸ் மாவட்ட மக்களின் வாழ்க்கை எளிதாக மாறும் என பிரதமர் திரு.நரேந்திர மோடி கூறியுள்ளார்.
மத்திய மின்சார மற்றும் புதுப்பிக்கத்தக்க எரிசக்தித்துறை அமைச்சர் திரு.ஆர்.கே.சிங் வெளியிட்டுள்ள ட்விட்டர் பதிவிற்கு பதிலளித்து பிரதமர் வெளியிட்டுள்ள ட்விட்டர் பதிவில் கூறியிருப்பதாவது:
எரிசக்தித் துறையில் மேற்கொள்ளப்படும் விரிவாக்கப் பணிகள் மூலம் தொழில் வளர்ச்சி, வேலைவாய்ப்பு மட்டுமல்லாமல் பல்வேறு பயன்களும் மக்களுக்கு கிடைக்கும். இத்துடன் பீகாரின் அரா, போஜ்பூர், பக்ஸர் மற்றும் ரோடாஸ் மாவட்ட மக்களின் வாழ்க்கை எளிதானதாக மாறும்”.
பாதுகாப்பு அமைச்சகம்
பிபிஇ பரிசோதனை வசதியை குவாலியரிலிருந்து தில்லிக்கு டிஆர்டிஓ மாற்றியது
பிபிஇ எனப்படும் தனிநபர் பாதுகாப்பு உபகரணங்கள் மற்றும் முகக்கவசங்களைத் துரிதமாக விநியோகிப்பதில் ஏற்படும் தாமதத்தைத் தடுக்கும் வகையில், பாதுகாப்பு ஆராய்ச்சி மற்றும் மேம்பாட்டு அமைப்பான டிஆர்டிஓ, பரிசோதனை வசதியை குவாலியரில் உள்ள பாதுகாப்பு ஆராய்ச்சி மேம்பாட்டு நிறுவனத்திலிருந்து  தில்லியில் உள்ள அணு மருத்துவம் மற்றும் உப அறிவியல் நிறுவனத்துக்கு  மாற்றியுள்ளது. இன்மாஸ் என்பது இந்தியப் பாதுகாப்பு ஆராய்ச்சி மற்றும் மேம்பாட்டு நிறுவனத்தின் ஒரு பிரதானமான வாழ்க்கை அறிவியல் ஆய்வுக்கூடமாகும். பரிசோதனை மற்றும் உடல் பொருத்த மதிப்பீடு, முகக்கவசங்கள் ஆகிய வசதிகளுடன் இன்மாஸ் செயல்பட்டு வருகிறது. இந்தப் பொருட்களின் 10 தொகுதிகளுக்கு மேல் இந்த ஆய்வுக்கூடத்தில் சோதிக்கப்பட்டுள்ளன.
கொவிட்-19க்கு எதிரான போரில் முன்னணியில் இருந்து வரும் குவாலியர் டிஆர்டிஇ நிறுவனம் ,இனி எச்எல்எல் நிறுவனம் வெளிநாடுகளில் இருந்து தருவித்த முகக்கவசங்கள் மற்றும் உடல் பொருத்த உபகரணங்களை, அவை பல்வேறு முகமைகளுக்கு விநியோகிக்கப்படுவதற்கு முன்பாக அவற்றை ,ஆய்வு செய்து உறுதிப்படுத்தும் பணியில் ஈடுபடுத்தப்படும்.
(Visitor Counter : 178
உள்துறை அமைச்சகம்
பத்ம விருதுகள் 2022-க்கான பரிந்துரைகளை செப்டம்பர் 15 வரை சமர்ப்பிக்கலாம்
2022 -ஆம் ஆண்டு குடியரசு தினத்தின் போது அறிவிக்கப்பட உள்ள பத்ம விருதுகளுக்கு  இணையதளம் வாயிலாக நியமனங்கள்/ பரிந்துரைகள் வரவேற்கப்படுகின்றன. இதற்கான கடைசி தேதி செப்டம்பர் 15. https://padmaawards.gov.in/ என்ற பத்ம விருதுகளுக்கான இணையதளத்தில் மட்டுமே நியமனங்களையும் பரிந்துரைகளையும் சமர்ப்பிக்க வேண்டும்.
பத்ம விருதுகளை “மக்களின் பத்மா” விருதாக மாற்ற அரசு உறுதி பூண்டுள்ளது. அதனால், அனைத்து குடிமக்களும், பெண்கள், சமூகத்தில் பின்தங்கியவர்கள், பட்டியலினத்தவர் மற்றும் பழங்குடியினர், மாற்றுதிறனாளி நபர்கள் மற்றும் சமூகத்திற்கு தன்னலமற்ற சேவையைச் செய்கிறவர்களிடமிருந்து அங்கீகரிக்கப்பட வேண்டிய திறமையான நபர்களை அடையாளம் கண்டு தங்களது நியமனங்கள் / பரிந்துரைகளை மேற்கொள்ளுமாறு கேட்டுக்கொள்ளப்படுகிறார்கள்.
இந்த நியமனங்கள் / பரிந்துரைகள் மேற்கூறிய பத்ம விருது இணையதளத்தில் குறிப்பிடப்பட்டுள்ள முறைப்படி, விவரிப்பு வடிவத்தில் மேற்கோள்  உட்பட தொடர்புடைய அனைத்து விவரங்களையும் கொண்டிருக்க வேண்டும். அவை பரிந்துரைக்கப்பட்ட நபர் அந்தந்த துறைகளில் செய்த தனித்துவமான மற்றும் விதிவிலக்கான சாதனைகள் / சேவையை தெளிவாக வெளிப்படுத்த வேண்டும்.
உள்துறை அமைச்சகத்தின் இணையதளத்தில்  விருதுகள் மற்றும் பதக்கங்கள் என்ற தலைப்பின் கீழ் இது குறித்த கூடுதல் தகவல்கள் இடம்பெற்றுள்ளன. விருதுகள் சம்பந்தமான விதிமுறைகள் https://padmaawards.gov.in/AboutAwards.aspx என்ற பக்கத்தில் வெளியிடப்பட்டுள்ளன.
ஏதேனும் சந்தேகங்கள்/ உதவிக்கு தொடர்பு கொள்ள வேண்டிய தொலைபேசி எண்கள்: 011-23092421, +91 9971376539, +91 9968276366, +91 9711662129, +91 7827785786.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1751080
----
(Visitor Counter : 180
ரெயில்வே அமைச்சகம்
ரயில்வே துறையினரின் புதிய பாடல் : ரயில்வே இணையமைச்சர் அர்ப்பணிப்பு
ரயில்வே துறையினர் பாடிய ‘மிலே சுர் மேரா தும்ஹாரா’  என்ற புதிய பாடலை ரயில்வே இணையமைச்சர் திருமதி தர்ஷனா ஜர்தோஷ் நாட்டுக்கு அர்ப்பணித்தார்.
‘மிலே சுர் மேரா தும்ஹாரா’ என்ற பாடல் கடந்த 1988ம் ஆண்டு சுதந்திர தினத்தில் முதல் முறையாக ஒளிபரப்பப்பட்டது. இந்த பாடலில் தற்போது நவீன இசை சேர்க்கப்பட்டு, 13 மொழிகளில் ரயில்வே ஊழியர்கள், அதிகாரிகள் பாடியுள்ளனர். இது அனைத்து ரயில்வே மண்டலங்களிலும், தோழமை உணர்வை ஏற்படுத்தும். இந்த பாடலில் ரயில்வே ஊழியர்கள், பிரபல விளையாட்டு வீரர்கள், டோக்கியோ ஒலிம்பிக்கில் பதக்கம் பெற்ற வீரர்கள் என பல அம்சங்கள் சேர்க்கப்பட்டுள்ளன.
இந்தப் பாடலை ரயில்வே இணையமைச்சர் திருமதி தர்ஷனா ஜர்தோஷ் காணொலி காட்சி மூலம் இன்று நாட்டுக்கு அர்ப்பணித்தார். சுதந்திர இந்தியாவின் வைர விழா கொண்டாட்டத்தின் ஒரு பகுதியாக, ரயில்வே துறையின் சாதனைகளை வெளிப்படுத்தும் வகையில், இந்த பாடலை ரயில்வே அமைச்சகம் உருவாக்கியுள்ளது.
இந்நிகழ்ச்சியில் பேசிய மத்திய அமைச்சர் தர்ஷனா ஜர்தோஷ், ‘‘இந்த பாடல் வேற்றுமையில் ஒற்றுமையை குறிக்கிறது. இந்த புதிய பாடல் ரயில்வே ஊழியர்களை மட்டும் ஊக்குவிக்காமல், ஒட்டுமொத்த நாட்டையும், எதிர்கால தலைமுறையினரையும் ஊக்குவிக்கும்’’ என்றார்.
இந்த பாடலுக்கான வீடியோ இணைப்பு இணைக்கப்பட்டுள்ளது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1762050
மத்திய அமைச்சரவை
உணவுப் பாதுகாப்புத் துறையில் இந்தியா-டென்மார்க் ஒத்துழைப்பிற்கான புரிந்துணர்வு ஒப்பந்தத்திற்கு மத்திய அமைச்சரவை ஒப்புதல்
பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில், உணவுப் பாதுகாப்புத் துறையில் இந்தியா-டென்மார்க் ஒத்துழைப்பதற்கான புரிந்துணர்வு ஒப்பந்தத்திற்கு பின்னேற்பு ஒப்புதல் அளிக்கப்பட்டது. இந்த ஒப்பந்தம் 16, ஏப்ரல் 2018-ல் கையெழுத்தானது.
பலன்கள்:
இருதரப்பு உறவுகளை பலப்படுத்தவும், பரஸ்பர புரிந்துணர்வு மற்றும் நம்பிக்கையை மேம்படுத்துவதுடன், உணவுப் பாதுகாப்பில் இருநாடுகளும் தத்தமது திறமைகளை மேம்படுத்திக் கொள்ளவும் இந்த ஒப்பந்தம் உதவும். அத்துடன், உணவுப் பாதுகாப்பில் இருநாடுகளிலும் பின்பற்றப்படும் சிறந்த நடைமுறைகளில் புரிந்துணர்வை மேம்படுத்தவும், உணவுப் பாதுகாப்பு தொடர்பான பிரச்சினைகளுக்கு விரைந்து தீர்வுகாணவும் உதவிகரமாக இருக்கும்.
உணவுப் பாதுகாப்பு தர நிர்ணயத்தை மேம்படுத்தவும், சிறந்த நடைமுறைகளை எளிதில் அணுகவும், முக்கியமான உணவுப் பொருள் வர்த்தகத்திற்கும் இந்த ஒப்பந்தம் வகைசெய்கிறது.
-------
(Visitor Counter : 84
உள்துறை அமைச்சகம்
பெட்ரபோல் ஒருங்கிணைந்த சோதனைச் சாவடியில் புதிய பயணியர் முனையக் கட்டிடம் திறப்பு
விரைவான பொருளாதார வளர்ச்சி மற்றும் இணைப்பை ஊக்குவிப்பது என்ற திரு மோடி அரசின் கொள்கைகளுக்கு இணங்க மத்திய உள்துறை அமைச்சர் திரு அமித் ஷா வழிகாட்டுதலின் கீழ் செப்டம்பர் 17-ஆம் தேதி பெட்ரபோல் ஒருங்கிணைந்த சோதனைச் சாவடியில் புதிய பயணியர் முனையக் கட்டிடம் திறக்கப்பட்டுள்ளது. வங்கதேசத்துடனான இந்தியாவின் இணைப்பை மேலும் வலுப்படுத்தவும், எல்லை உள்கட்டமைப்பை நவீனமயமாக்கவும் இது மிகச்சிறந்த காரணியாக அமையும்.
இந்தியா மற்றும் வங்கதேச அரசுகளின் அதிகாரிகள் கலந்துகொண்ட இந்தத் துவக்க விழாவில், மத்திய உள்துறை இணை அமைச்சர்கள் திரு நித்யானந்த் ராய் மற்றும் திரு நிசித் பிரமாணிக் ஆகியோர் கட்டிடத்தைத் திறந்து வைத்தனர். வங்கதேச அரசின் கப்பல் துறை இணை அமைச்சர் திரு காலித் மஹ்மூத் சவுத்ரி சிறப்பு விருந்தினராகக் கலந்து கொண்டார். வங்கதேசத்திற்கான இந்திய தூதர் திரு விக்ரம் துரைசுவாமி முன்னிலையில் இந்த விழா நடைபெற்றது. இந்திய நில துறைமுகங்கள் ஆணையகத்தின் தலைவர் திரு ஆதித்ய மிஸ்ரா, வங்கதேச நிலத் துறைமுகங்கள் ஆணையகத்தின் தலைவர் திரு முகமது அலம்கிர் ஆகியோரும் நிகழ்ச்சியில் கலந்து கொண்டனர்.
இந்தியாவும் வங்கதேசமும் அரசியல் ரீதியான உறவின் பொன்விழாவைக் கொண்டாடும் சூழலில், மக்களிடையேயான இணைப்பை மேம்படுத்துவதற்குத் தேவையான நவீன உள்கட்டமைப்பு வசதிகளை முன்னிறுத்தி, இருதரப்பு உறவை வலுப்படுத்த அனைத்து பிரமுகர்களும் உறுதியளித்தனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1756016
பிரதமர் அலுவலகம்
ஹுஸ்டனில் சித்தி விநாயகர் கோவிலை பிரதமர் திறந்து வைத்தார்
காந்தி அருங்காட்சியகத்திற்கும் அடிக்கல் நாட்டினார்
அமெரிக்காவின் டெக்சாஸ் மாகாணத்தில் உள்ள ஹுஸ்டனில் சித்தி விநாயகர் கோவிலை பிரதமர் திரு. நரேந்திர மோடி திறந்து வைத்தார். ஹுஸ்டன் நிகழ்ச்சி மையத்தில் குஜராத் சமாஜத்தையும் அவர் துவக்கி வைத்தார். “நலமா மோடி” நிகழ்ச்சியைத் தொடர்ந்து, டெக்சாஸ் இந்திய கூட்டமைப்பு ஏற்பாடு செய்திருந்த இந்திய சமூகத்தினரின் வரவேற்பு நிகழ்ச்சியில் பிரதமர் கலந்து கொண்டார்.
ஹுஸ்டனில் மகாத்மா காந்தி அருங்காட்சியகம் அமைப்பதற்கு அடிக்கல் நாட்டிய பிரதமர், அதற்கான பெயர் பலகையைத் திறந்து வைத்தார்.
துவக்க விழாவைத் தொடர்ந்து, அங்கு கூடியிருந்தோரிடையே
உரையாற்றிய பிரதமர் திரு. நரேந்திர மோடி, “நலமா மோடி” நிகழ்ச்சியை
ஏற்பாடு செய்ததற்கு நன்றி தெரிவித்துக் கொண்டார். “இந்திய –
அமெரிக்க உறவுக்கு புகழ்மிக்க எதிர்காலத்திற்கான வழியை நீங்கள்
அமைத்திருக்கிறீர்கள், உங்கள் அனைவருக்கும் நன்றி தெரிவித்துக்
கொள்கிறேன்” என்றார்.
நிரந்தர காந்தி அருங்காட்சியகம் அமைப்பது குறித்துப் பேசிய
பிரதமர், இந்த அருங்காட்சியகம், ஹுஸ்டனில் சிறந்த கலாச்சார
மையமாக திகழும் என்று தெரிவித்தார். “இதற்கான முயற்சியில் நான்
சில காலம் ஈடுபட்டிருந்தேன். மகாத்மா காந்தியின் எண்ணங்கள்
இளைஞர்கள் மத்தியில் பிரபலமடையும் வகையில் இந்த
அருங்காட்சியகம் அமையும்” என்று பிரதமர் கூறினார்.
ஆண்டுதோறும் ஐந்து குடும்பத்தினரை சுற்றுலாப் பயணிகளாக
இந்தியாவுக்கு அனுப்பி வைக்க இந்திய சமூகத்தினர் முயற்சி
மேற்கொள்ள வேண்டுமென்று கேட்டுக் கொண்ட பிரதமர், இந்திய-
அமெரிக்க சமூகத்தினர் எங்கு சென்றாலும், தங்களது தாய்மொழியுடன்
தொடர்ந்து இணைந்திருக்க வேண்டும் என்றும் வலியுறுத்தினார்.
சாலைப் போக்குவரத்து மற்றும் நெடுஞ்சாலைத்துறை அமைச்சகம்
இருசக்கர வாகன தலைக்கவசங்களுக்கான தரநிலைகள் மாற்றியமைப்பு
இருசக்கர வாகன ஓட்டிகளுக்கான தலைகவசங்களின் தர கட்டுப்பாடு உத்தரவை மத்திய சாலை போக்குவரத்து மற்றும் நெடுஞ்சாலைத்துறை அமைச்சகம் நவம்பர் 26ம் தேதி வெளியிட்டுள்ளது.
இந்த தலைகவசங்கள், இந்திய தர நிர்ணய அமைப்பின்  கட்டாய சான்றிதழின் கீழ் சேர்க்கப்பட்டு, தரகட்டுப்பாடு உத்தரவு வெளியிடப்பட்டுள்ளது.
சாலை பாதுகாப்புக்கான உச்சநீதிமன்ற குழு உத்தரவுப்படி, இந்திய பருவநிலைக்கு ஏற்ப இலகு ரக தலைகவசத்தை தயாரிக்க ஒரு குழு அமைக்கப்பட்டது. இந்த குழுவில் எய்ம்ஸ் மருத்துவர்கள், பிஸ் அமைப்பின் நிபுணர்கள் இடம் பெற்றிருந்தனர். விரிவான ஆய்வுக்குப்பின் எடை குறைவான மற்றும் தரமான தலைகவசங்கள் பற்றிய அறிக்கையை பரிந்துரை செய்தது. இந்த அறிக்கையை சாலை போக்குவரத்து அமைச்சகம் ஏற்றுக் கொண்டது.
குழுவின் பரிந்துரைப்படி, எடை குறைவான தலைக் கவசங்களை தயாரிக்க, சில விவரக் குறிப்புகளை மாற்றியமைத்துள்ளது. இதன்படி எடைகுறைவான தலைகவசங்கள் இந்தியாவில் தயாரிக்கப்படவுள்ளன. இது இந்திய சந்தையில் நல்ல போட்டியை ஏற்படுத்தும் மற்றும் தரமான எடைகுறைவான தலைக்கவசங்கள் தேவைக்கு உதவும்.
இந்தியாவில் ஆண்டுக்கு சுமார் 1 கோடி இரு சக்கர வாகனங்கள் தயாரிக்கப்படுகின்றன.
தலைகவசங்களின் இந்த தரக்கட்டுப்பாடு உத்தரவு மூலம், இனி பிஸ் சான்றிதழ் அளிக்கப்பட்ட தலைக்கவசங்கள் மட்டும் நாட்டில் தயார் செய்யப்பட்டு விற்பனை செய்யப்படும். இதன் மூலம் தரமற்ற தலைக்கவசங்கள் விற்பனை தவிர்க்கப்படும். இருசக்கர வாகன ஓட்டிகளின் பாதுகாப்பும் அதிகரிக்கும்.
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கொவிட்-19 தடுப்பூசி எண்ணிக்கை 155.39 கோடியைக் கடந்தது
நாட்டில் கடந்த 24 மணி நேரத்தில் 73 லட்சத்துக்கும் அதிகமாக  தடுப்பூசி டோஸ்கள் செலுத்தப்பட்டுள்ளன. இத்துடன் நாட்டில் செலுத்தப்பட்ட மொத்த கொவிட் தடுப்பூசிகளின் எண்ணிக்கை, இன்று காலை 7 மணி நிலவரப்படி 155.39 கோடியைக்  கடந்தது. 1,66,59,387 அமர்வுகள் மூலம் இந்த சாதனை படைக்கப்பட்டுள்ளது.
கடந்த 24 மணி நேரத்தில் 1,09,345 பேர் குணமடைந்துள்ளதால், இதுவரை குணமடைந்தோர் மொத்த எண்ணிக்கை 3,48,24,706 ஆக அதிகரித்துள்ளது.
- தொடர்ந்து குணமடைந்தோர் விகிதம் தற்போது 95.20 சதவீதமாக உள்ளது. கடந்த 24 மணி நேரத்தில் 2,64,202 பேர் பாதிக்கப்பட்டுள்ளனர்.
நாட்டில் கொவிட் பாதிப்பிற்கு சிகிச்சை பெறுபவர்களின் எண்ணிக்கை 12,72,073. ஆக உள்ளது; நாட்டில் கொவிட் சிகிச்சை பெறுபவர்களின் மொத்த விகிதம் தற்போது 3.48 சதவீதமாக உள்ளது.
கடந்த 24 மணி நேரத்தில் 17,87,457 கொவிட் பரிசோதனைகள் செய்யப்பட்டன. இதுவரை சுமார் 69.90 கோடி கொவிட் பரிசோதனைகள்  செய்யப்பட்டுள்ளன.
வாராந்திரத் தொற்று 11.83 சதவீதமாக உள்ளது. தினசரித் தொற்று விகிதம் 14.78 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1789819
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
லடாக் அதிகாரிகளுக்கு திறன் கட்டமைப்பு குறித்த இரண்டு நாள் பயிலரங்கம் நாளை தொடக்கம்
சிறந்த ஆளுகைக்கான தேசிய மையம், லடாக் அரசுடன் இணைந்து லடாக் யூனியன் பிரதேச அதிகாரிகளுக்கு திறன் கட்டமைப்பு குறித்த இரண்டு நாள் பயிலரங்கை லேவில் செப்டம்பர் 9 மற்றும் 10-ஆம் தேதிகளில் நடத்தவுள்ளது.
மத்திய அறிவியல் மற்றும் தொழில்நுட்பம், புவி அறிவியல் துறைகளின் இணை அமைச்சரும் , பிரதமர் அலுவலகம், பணியாளர் நலன், பொதுமக்கள் குறைதீர்ப்பு மற்றும் ஓய்வூதியங்கள், அணுசக்தி மற்றும் விண்வெளி ஆகிய துறைகளின் இணை அமைச்சருமான டாக்டர் ஜிதேந்திர சிங், லடாக் யூனியன் பிரதேச துணைநிலை ஆளுநர் திரு ஆர் கே மாத்தூர் ஆகியோர் இந்தப் பயிலரங்கைத் துவக்கி வைப்பார்கள்.
லடாக்கின் ஆளுகையில் ஏற்படும் சவால்கள், ஜம்மு-காஷ்மீர் மறுசீரமைத்தல் சட்டம், பொது நிதி விதிகள் 2017, மின்னணு அலுவலகம் மற்றும் யூனியன் பிரதேச நிர்வாகத்தின் வெற்றி அனுபவங்கள் உள்ளிட்டவை பற்றிய அமர்வுகள் இந்தப் பயிலரங்கில் இடம்பெறும்.
சுமார் 150 அதிகாரிகள் இந்தப் பயிலரங்கில் கலந்து கொள்வார்கள்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1753087
------
(Visitor Counter : 167
குறு சிறு மற்றும் நடுத்தர தொழில் துறை அமைச்சகம்
சுதந்திரத்தின் 75-வது ஆண்டுப் பெருவிழாவின் ஒரு பகுதியாக “கயிறு பொருட்களுக்கான ஓட்டம்” கோயம்புத்தூரில் நடைபெற்றது
மத்திய அமைச்சர் திரு நாராயண ரானே கொடியசைத்து தொடங்கிவைத்தார்
இயற்கையானது, மட்கக் கூடியது, சுற்றுச்சூழலுக்கு உகந்தது என்பதால், கயிறு பொருட்களின் பயன்பாட்டை அதிகரிப்பதற்காக சுதந்திரத்தின் 75-வது ஆண்டுப் பெருவிழாவின் ஒரு பகுதியாக ‘தொழில்கள் இந்தியா’ என்ற மையக் கருத்துடன் “கயிறு பொருட்களுக்கான ஓட்டம்” இன்று கோயம்புத்தூரில் நடைபெற்றது.
இந்த ஓட்டத்தை மத்திய குறு, சிறு மற்றும் நடுத்தர தொழில்கள் துறை அமைச்சர் திரு நாராயண ரானே கொடியசைத்து தொடங்கிவைத்தார். இந்தத் துறைக்கான இணை அமைச்சர் திரு பானுபிரதாப் சிங் வர்மா, கயிறு பொருட்கள் வாரிய தலைவர் திரு குப்புராமு உள்ளிட்டோர் நிகழ்ச்சிக்கு முன்னிலை வகித்தனர்.
பள்ளிக் குழந்தைகள், சிறுவர்கள் மற்றும் சிறுமியர், கல்லூரி மாணவர்கள் – ஆடவர் மற்றும் மகளிர், பொதுப்பிரிவில் ஆடவர் மற்றும் மகளிர் என நான்கு வகைகளில் இந்த ஓட்டத்திற்கு ஏற்பாடு செய்யப்பட்டிருந்தது.
2000-க்கும் அதிகமானோர் பங்கேற்ற இந்த நிகழ்வு, வெற்றிகரமாக அமைந்தது. ஒவ்வொரு வகையிலும் வெற்றி பெற்றவர்களுக்கு ரொக்கப்பரிசுகளையும், பதக்கங்களையும், சான்றிதழ்களையும் திரு பானுபிரதாப் சிங் வர்மா வழங்கினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1823276
------
(Visitor Counter : 104
பிரதமர் அலுவலகம்
வங்கிகள் மற்றும் வங்கியல்லாத நிதி நிறுவனங்களின் நிர்வாகிகளுடன் பிரதமர் நரேந்திர மோடி கலந்துரையாடல்
எதிர்காலத்துக்கான இலக்குகள் மற்றும் திட்டங்கள் குறித்து வங்கிகள் மற்றும் வங்கி அல்லாத நிதி நிறுவனங்களின் நிர்வாகிகளுடன் பிரதமர் திரு.நரேந்திர மோடி இன்று கலந்துரையாடினார்.
வளர்ச்சிப் பணிகளை ஊக்குவிப்பதில் நிதி மற்றும் வங்கி அமைப்புகளின் முக்கிய பங்கு குறித்து விவாதிக்கப்பட்டது. அப்போது, சிறு வணிகர்கள், சுயஉதவிக் குழுவினர், விவசாயிகள் ஆகியோருக்கு நிதித் தேவைகளை பூர்த்திசெய்யும் வகையில், அமைப்புசார்ந்த கடன் வழிவகைகளை பயன்படுத்தச் செய்ய ஊக்குவிக்க வேண்டும் என்று குறிப்பிடப்பட்டது. கடன் அளவை நிலையாக அதிகரிக்கச் செய்வதை உறுதிப்படுத்த, ஒவ்வொரு வங்கியும் தனது செயல்பாடுகளை மறுஆய்வு செய்வதுடன், சுயபரிசோதனை செய்துகொள்ள வேண்டும் என்று வலியுறுத்தப்பட்டது. கடன் கோரி அளிக்கப்படும் அனைத்து விண்ணப்பங்களையும் ஒரே கண்ணோட்டத்தில் வங்கிகள் பார்க்கக் கூடாது. ஒவ்வொன்றையும் வேறுபடுத்திப் பார்த்து, வங்கிகள் செயல்படுத்த வாய்ப்புள்ள விண்ணப்பங்களைக் கண்டறிய வேண்டும் மற்றும் அவர்களது தகுதி அடிப்படையில் கடன் பெற வழிவகை செய்வதுடன், கடந்தகால வாராக்கடன்கள் என்ற பெயரில் பாதிக்கப்படாமல் பார்த்துக் கொள்ள வேண்டும் என்று எடுத்துரைக்கப்பட்டது.
வங்கி அமைப்புக்குப் பின்னால் அரசு உறுதியாக இருப்பது எடுத்துரைக்கப்பட்டது. வங்கிகளுக்கு ஆதரவு அளிக்கவும், அதன் வளர்ச்சியை ஊக்குவிக்கவும் எந்த நடவடிக்கையையும் எடுக்க, அரசு தயாராக உள்ளது.
வாடிக்கையாளர்களை டிஜிட்டல் முறையில் பெறும் வகையில், மத்திய தரவு தளங்கள், டிஜிட்டல் முறையில் ஆவணப்படுத்துதல், தகவல்களை ஒருங்கிணைத்துப் பயன்படுத்துவது போன்ற நிதி தொழில்நுட்பங்களை வங்கிகள் பின்பற்ற வேண்டும். இவை கடன் வழங்குவதை அதிகரிப்பதுடன், வாடிக்கையாளர்களின் செயல்பாடுகளை மிக எளிதாக்கும், வங்கிகளுக்கு செலவைக் குறைக்கும் மற்றும் முறைகேடுகளைக் குறைக்கும்.
ஒவ்வொரு இந்தியரும் எந்த அளவிலும் டிஜிட்டல் பரிவர்த்தனைகளை மிக எளிதாக மேற்கொள்ளும் வகையில், வலுவான மற்றும் குறைந்த செலவிலான கட்டமைப்புகளை இந்தியா உருவாக்கியுள்ளது. ரூபே மற்றும் யூபிஐ கார்டுகளைப் பயன்படுத்த, தங்களது வாடிக்கையாளர்களை வங்கிகளும், நிதி அமைப்புகளும் தீவிரமாக ஊக்குவிக்க வேண்டும் என்று வலியுறுத்தப்பட்டது.
சிறு, குறு, நடுத்தர நிறுவனங்களுக்கான அவசரகால கடன் வசதி, கூடுதலாக விவசாயிகளுக்கு கடன் அட்டைகளை வழங்குவது, வங்கி அல்லாத நிதி நிறுவனங்கள் மற்றும் சிறு நிதி நிறுவனங்களுக்கு நிதி கிடைக்கச் செய்வது போன்ற திட்டங்களின் முன்னேற்றங்கள் குறித்து மறுஆய்வு செய்யப்பட்டது. பெரும்பாலான திட்டங்களில் குறிப்பிடத்தக்க அளவு முன்னேற்றம் ஏற்பட்டுள்ளது குறித்து எடுத்துரைக்கப்பட்டது. இந்த நெருக்கடியான காலத்தில், பயனாளிகளுக்கு உரிய நேரத்தில் கடன் உதவி கிடைப்பதை உறுதிப்படுத்த அவர்களுடன் வங்கிகள் தீவிரமாக இணைந்து செயல்பட வேண்டும் என்று வலியுறுத்தப்பட்டது.
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 193.53 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 193.53 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 16.93 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1826539
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
கொச்சி மெட்ரோவின் தாய்க்குடம்-பேட்டா தடம் தொடக்கம், நீர் மெட்ரோ கொச்சியில் வரவிருக்கிறது
கொச்சி மெட்ரோவின் தாய்க்குடம் - பேட்டா தடத்தில் சேவைகள் தொடங்கப்பட்டுள்ளதால், கேரள மெட்ரோவின் முதல் கட்டம் நிறைவடைந்துள்ளதாக மத்திய வீட்டுவசதி மற்றும் நகர்ப்புற விவகாரங்கள் இணை அமைச்சர்  திரு ஹர்தீப் சிங் பூரி அறிவித்துள்ளார்.
கொச்சி மெட்ரோவின் முதல் கட்டம் ரூ 6,218 கோடி செலவில் முடிக்கப்பட்டுள்ளதாக அவர் கூறினார். கொச்சி மெட்ரோவின் இரண்டாவது கட்டத்துக்கான முன்மொழிதல் மத்திய அரசால் தீவிரமாக பரிசீலிக்கப்பட்டு வருவதாகவும், விரைவில் அதற்கு ஒப்புதல் அளிக்கப்படும் என்றும் அவர் மேலும் கூறினார்.
மத்திய அமைச்சர் திரு ஹர்தீப் சிங் பூரி மற்றும் கேரள முதலமைச்சர் திரு பினராயி விஜயன் ஆகியோர் காணொலி காட்சி மூலம் கொச்சி மெட்ரோவின் தாய்க்குடம் - பேட்டா தடத்தில் சேவைகளைத் தொடங்கி வைத்தனர்.
ஜெர்மன் வங்கியான கே எப் டபுள்யூவின் நிதி உதவியோடு கொச்சி நீர் மெட்ரோ திட்டத்தை கொச்சி மெட்ரோ ரயில் லிமிடெட் செயல்படுத்தவிருக்கிறது. இம்மாதிரியான திட்டம் அமல்படுத்தப்படுவது நாட்டிலேயே இது தான் முதல் முறையாகும்.
மேலும் விவரங்களுக்கு, இந்த செய்திக் குறிப்பை ஆங்கிலத்தில் இங்கே படிக்கவும்
https://pib.gov.in/PressReleseDetail.aspx?PRID=1651983